Jakov Sverdlov

Jakov Mikhajlovitsj Sverdlov (1885–1919) var en russisk kommunistleder. 

Sverdlov, som var av jødisk byrd, deltok i den revolusjonære bevegelsen fra han var 16 år gammel. Han ble fengslet i 1902, men ble snart løslatt igjen. I 1903 gikk han inn i bolsjevikpartiet. I 1907 ble han dømt til straffarbeid, ble løslatt i 1909, men i 1911 ble han deportert til Sibir i fire år. Han var en av de fremste organisatorene for oktoberrevolusjonen i 1917 og ble den første ordføreren i den kommunistiske sentrale eksekutivkomité. 

Sverdlov ses som en av de hovedansvarlige for henrettelsen av tsar Nikolaj II under borgerkrigen i 1918. 

Selv døde han av spanskesyken. 

I 1924 fikk byen Jekaterinburg navnet Sverdlovsk til ære for ham, men i 1991 gikk man tilbake til det gamle navnet. Også en sovjetisk krysserklasse ble oppkalt etter ham.

 Referanser 

 Eksterne lenker 



Kategori:Opprørsledere
Kategori:Sovjetiske politikere
Kategori:Personer fra Nizjnij Novgorod
Kategori:Dødsfall relatert til spanskesyken